
Изх. № 61-00-688/19.12.2024 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Разходване на средства от дължимите отчисления по чл. 60 и чл. 64 от ЗУО, за периода 01.01.2024 г. - 31.12.2024 г. във връзка с прилагане разпоредбите на § 26 от Преходните и заключителни разпоредби към Закона за държавния бюджет на Република България за 2024 г.
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Държавен вестник бр.108 от 30.12.2023 г., в § 26 от Преходните и заключителни разпоредби към Закона за държавния бюджет на Република България за 2024 г. са обнародвани промени касаещи Закона за управление на отпадъците.

Съгласно § 26 от Закона за държавния бюджет на Република България за 2024г., в Закона за управление на отпадъците (обн., ДВ, бр. 53 от 2012 г.; изм., бр. 66 от 2013 г.; Решение № 11 на Конституционния съд от 2014 г. – бр. 61 от 2014 г.; изм., бр. 98 от 2014 г., бр. 14 от 2015 г., бр. 105 от 2016 г., бр. 13, 85, 88 и 102 от 2017 г., бр. 53, 77 и 98 от 2018 г., бр. 1, 25, 56 и 81 от 2019 г., бр. 105 от 2020 г., бр. 14, 18 и 19 от 2021 г., бр. 17 от 2022 г. и бр. 11 от 2023 г.) в преходните и заключителните разпоредби се създава нов § 21:

„§ 21. (1) Месечните обезпечения и отчисления за 2023 г. и 2024 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци. Средствата могат да бъдат използвани и за почистване на нерегламентирано изхвърлени отпадъци.

(2) Дължимите месечни отчисления за 2023 г. и 2024 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците се внасят в срок до 31 декември на съответната година, когато не е прието решение на общинския съвет по ал. 1 за съответната година. Регионалната инспекция по околната среда и водите, на чиято територия се намира съответното депо, възстановява от банковата сметка за чужди средства преведените и неусвоени от общините месечни обезпечения и отчисления за 2023 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците, за които има решение на общинския съвет по ал. 1, в срок до 30 април 2024 г.

(3) Не се начисляват лихви върху дължимите суми за месечни отчисления за 2023 г. и 2024 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците.“
Следва да бъде взето решение за разходване на месечните обезпечения и отчисления за 2024 год. по чл. 60, ал. 2, т 1 и 2 и чл. 64, ал. 1 от Закона за управление на отпадъците за периода 01.01.2024 г. - 31.12.2024 г. за изпълнение на проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“.

Във връзка с гореизложеното, предлагам Общински съвет Златоград да разгледа и приеме следният проект на
РЕШЕНИЕ:
На основание чл. 21, ал. 1, т. 8, ал. 2, чл. 27, ал. 3 и ал. 5 от Закона за местното самоуправление и местната администрация и § 26 от Закона за държавния бюджет на Република България за 2024г., § 21 и чл. 60, ал. 2, т. 1 и чл. 64, ал. 1 от Закона за управление на отпадъците  предлагам Общински съвет Златоград 

РЕШИ:
I. Дава съгласие събраните средства за  месечните обезпечения и отчисления за 2024 г. по чл. 60, ал. 2, т 1 и 2 и чл. 64, ал. 1 от Закона за управление на отпадъците за периода 01.01.2024 г. - 31.12.2024 г. да бъдат разходвани за изпълнение на проект: „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“.
МИРОСЛАВ  ЯНЧЕВ

Кмет на Община Златоград
изготвил:

Яна Хаджиева

Техн. ръководител дейност „Чистота”

Съгласували:

Любомир Ангелов

Директор на дирекция ХД, Б,О и ООС
той и секретар на МКБППМН
Надя Мангарудова

Директор на дирекция ФСД, Б, ЧР и МДТ
Златка Цекова
Директор на дирекция "АПО, ОС и З“, 
той и юрисконсулт



                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

